**Габдулла Тукай – безнең күңелләрдә.**

 Талгын гына “Әллүки” көе яңгырый. Экранда Г. Тукай портреты. Бүлмәдә матур гөлләр,стенага укучылар иҗат иткән, Г. Тукай шигырьләренә ясалган рәсемнәр эленгән . Өстәлләрдә Габдулла Тукай китаплары, укучылар иҗатлары тупланган папкалар.

**Алып баручы:** Исәнмесез, хөрмәтле тамашачылар, хәерле көн сезгә! Габдулла Тукай шигырьләренә багышланган кичәбезне башлыйбыз. Сөекле шагыйребез Г.Тукай нибарысы дистә елга якын гына иҗат иткән.Шушы вакыт эчендә ул татар халкының иң сөекле әдибенә әверелә. (Экранда Г. Тукайның тормыш юлына һәм иҗатыа багышланган слайдлар күрсәтелә.)

**Алып баручы**: Ә хәзер кичәбезнең төп өлеше булган шигырь бәйгесенә күчәбез. Сүзне 2 нче Е сыйныфы укучыларына бирәбез. Алар безгә Габдулла Тукайның “Кызыклы шәкерт” шигырен сәхнәләштереп күрсәтерләр.

(Аннан соң “Гали белән кәҗә”, “Безнең авыл”, “Милли моңнар”, “Өзелгән өмид”, “И каләм” шигырьләре сөйләнелә.)

**Алып баручы:** Ә хәзер безгә “Күбәләк” шигырен сәхнәләштереп күрсәтерләр.

Алга таба әни киемендә киенгән бер кыз курчак тотып “Бишек җыры”н (Габдулла Тукай сүзләре) башкара.

Кичә “Туган тел” җыры белән тәмамлана. Җиңүчеләр билгеләнә.